## Pravilnik o obrascu službene iskaznice i posebnoj oznaci ovlaštenih službenih osoba Carinske uprave Republike Hrvatske

### NN 21/1992 (9.4.1992.), Pravilnik o obrascu službene iskaznice i posebnoj oznaci ovlaštenih službenih osoba Carinske uprave Republike Hrvatske

# CARINSKA UPRAVA REPUBLIKE HRVATSKE

Na temelju Članka 35. stavka 5. Zakona o carinskoj službi Republike
Hrvatske ("Narodne novine", broj 53/91) i članka 91. Zakona o
upravi ("Narodne novine". broj 16/78. 50/78, 29/85, 48/85, 41/90,
47/90 i 53A/91), direktor Carinske uprave Republike Hrvatske donosi

## PRAVILNIK

### o obrascu službene iskaznice i posebnoj oznaci ovlaštenih službenih osoba Carinske uprave Republike Hrvatske

Članak 1.

Ovim Pravilnikom propisuje se obrazac službene iskaznice (u daljnjem
tekstu: iskaznica) i izgled posebne oznake (u daljnjem tekstu: značka),
koju nose ovlaštene službene osobe Carinske uprave Republike Hrvatske (u
daljnjem tekstu: Carinska uprava) i evidencija o iskaznicama i znački,
te o načinu izdavanja i zamjene iskaznice i značke.

Članak 2.

Iskaznica se izdaje rukovodečim djelatnicima i djelatnicima koji obavljaju
poslove kontrole prometa sa inozemstvom, carinjenja i carinskog nadzora,
carinsko-upravnog i prekršajnog postupka, sprečavanja carinskih delikata,
poslove nadzora nad radom carinarnica, poslove kontrole carinske dokumentacije
i druge poslove čija priroda to zahtijeva.

Iskaznicu izdaje direktor Carinske uprave.

Članak 3.

Obrazac iskaznice izrađuje se tehnikom zaštitnog tiska, dimenzije 96
x 65 mm.

Prednja strana obrasca iskaznice sadrži

- na gornjoj lijevoj strani grb Republike Hrvatske;

- desno od grba u gornjem dijelu ispisano je: "Republika Hrvatska
- Ministarstvo financija - Carinska uprava Republike Hrvatske";

- ispod grba je prazan prostor za fotografiju;

- desno od prostora za fotografiju ispisuje se oznaka: "Službena
iskaznica", ime i prezime djelatnika, jedinstveni matični broj, datum
izdavanja, rok važenja, oznaka obrasca iskaznice i serijski broj iskaznice.

Na stražnjoj strani iskaznice ispisana su ovlaštenja nosioca iskaznice
- ovlaštene službene osobe.

Članak 4.

Iskaznica rukovodečih djelatnika ima obrub plave boje i uz podatke navedene
u članku 3. ovog Pravilnika, na prednjoj strani sadrži i naziv zadataka
i poslova koji se ispisuju plavim slovima desno od prostora za fotografiju,
ispod rijeći "Službena iskaznica" (obrazac C I).

Ova iskaznica izdaje se direktoru, pomoćnicima direktora i upraviteljima
carinarnica.

Na stražnjoj strani obrasca ove iskaznice tiskaju se slijedeće ovlasti
službene osobe: "Nositelj ove iskaznice ovlašten je pod uvjetima određenim
zakonom i drugim propisima, obavljati zadatke i poslove iz djelokruga rada
carinske službe Republike Hrvatske".

Članak 5.

Obrazac iskaznice drugih ovlaštenih djelatnika carinske službe ima obrub
zelene boje i podatke navedene u članku 3. ovog Pravilnika (obrazac·C 2).

Na stražnjoj strani obrasca ove iskaznice tiskaju se slijedeća ovlaštenja
službene osobe: "Nositelj ove iskaznice ovlašten je pod uvjetima određenim
zakonom i drugim propisima, obavljati zadatke i poslove iz djelokruga rada
carinske službe Republike Hrvatske".

Članak 6.

Obrazac iskaznice drugih djelatnika carinske službe, koji nemaju ovlaštenja,
ima obrub crvene boje i podatke navedene u članku 3. ovog Pravilnika (obrazac
C 3).

Na stražnjoj strani obrasca ove iskaznice nisu tiskana nikakva ovlaštenja.

Članak 7.

Značka je izrađena iz metala i okruglog je oblika promjera 55 mm.

Na gornjem polukrugu na vanjskom rubu izrađen je hrvatski pleter u zlatnoj
boji, a unutar njega na podlozi srebrne boje nalazi se u sredini grb Republike
Hrvatske u prirodnim bojama, dok je sa njegove lijeve strane ovalno upisana
riječ " Republika", a sa desne strane je ovalno upisana riječ
"Hrvatska".

Na donjoj polovini značke nalazi se stilizirana zastava Republike Hrvatske
u prirodnim bojama, koja na srednjem dijelu ispod grba ima kvadratni prostor
u srebrnoj boji na koji se utiskuje serijski broj značke, dok je na najdonjem
dijelu na podlozi srebrne boje ovalno upisana riječ "Carina".
.

Značka je izrađena u niskom reljefu tako, da je pleter izbočen, dok
se serijski broj značke utiskuje. Grb i zastava izrađeni su u emajlu i
prirodnim bojama. Značka se sa stražnje strane pričvršćuje pomoću navoja
sa maticom.

Kožni povez zelenkaste boje za nošenje iskaznice i značke dobivaju službene
osobe kojima se iskaznica izdaje na obrascu C I i C 2. Kožni povez je trostrukog
pregiba, veličina svakog pregiba je 8 x 12 cm. a na naslovnom dijelu je
utisnuta riječ "Carina".

Značka je sastavni dio uniforme za službene osobe koje su obavezne nositi
uniformu. dok je ostali djelatnici nose u kožnom povezu. Značka se izdaje
samo službenim osobama koje imaju ovlaštenje.

Članak 8.

O izdanim iskaznicama i značkama vodi se evidencija u Carinskoj upravi.

Evidencija iz stavka 1. ovog članka sadrži: prezime i ime ovlaštene
službene osobe kojoj je izdana iskaznica i značka, naziv zadataka i poslova
na kojima se nalazi, naziv carinarnice u kojoj je zaposlena, serijski broj
iskaznice i značke, dan izdavanja i rubriku za napomenu.

Članak 9.

Iskaznica i značka smiju se koristiti samo u službene svrhe. Svaka zloupotreba
povlači disciplinsku i kaznenu odgovornost.

Iskaznicu i značku zabranjeno je davati drugome na poslugu.

Članak 10.

Službena osoba koja izgubi iskaznicu ili značku ili na drugi način ostane
bez iskaznice odnosno značke, dužna je o tome obavijestiti neposrednog
rukovoditelja.

Nova iskaznica ili značka izdat će se nakon što je izgubljena ili na
drugi način nestala iskaznica ili značka oglašena nevažećom u "Narodnim
novinama".

Članak 11.

Iskaznica i značka moraju se vratiti u slijedećim slučajevima:

1. ako djelatniku prestaje radni odnos u organu carinske službe ili
ako je raspoređen na zadatke i poslove na kojima ima druge ovlasti ili
nema ovlasti;

2. ako su djelatniku oduzeta ovlaštenja za koja je bio ovlašten iskaznicom;

3. ako se u disciplinskom postupku utvrdi da je djelatnik grubo kršio
svoje radne obveze.

Djelatniku se privremeno oduzima iskaznica i značka, ako je protiv njega
provedena istraga ili je podignuta optužnica bez provedene istrage, do
okončanja postupka.

Članak 12.

Iskaznice i značke izdane prema ranijim propisima zamijenit će se iskaznicama
i značkama utvrđenim ovim Pravilnikom u roku od dva mjeseca od dana stupanja
na snagu ovog Pravilnika.

Članak 16.

Obrasci C1, C2 i C3 te izgled značke tiskani uz ovaj Pravilnik čine
njegov sastavni dio.

Članak 14.

Danom stupanja na snagu ovog Pravilnika prestaje važiti Pravilnik o
službenoj iskaznici radnika organa carinske službe ("Službeni list
SFRJ", broj 24/82 i "Narodne novine", broj 53/91).

Članak 15.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-01/92-01/06

Urbroj: 513-02-92-1

Zagreb, 10. travnja 1992.

V. d. direktora Carinske uprave Republike Hrvatske

**Branko Skok, v. r.**

---

```

____________________________________________________________________________
REPUBLIKA HRVATSKA MINISTARSTVO FINANCIlA
CARINSKA UPRAVA REPUBLIKE HRVATSKE
SLUŽBENA ISKAZNICA

                                        _________________________________________
                                        JMBG

                                        Ime

                                        Prezime

                                        Datum izdavanja         Rok važenja
C1 506962                               _________________________________________

____________________________________________________________________________

____________________________________________________________________________
REPUBLIKA HRVATSKA MINISTARSTVO FINANCIJA
CARINSKA UPRAVA REPUBLIKE HRVATSKE
SLUŽBENA ISKAZNICA

                                        _________________________________________
                                        JMBG

                                        Ime

                                        Prezime

                                        Datum izdavanja         Rok važenja
C2 506962                               _________________________________________

____________________________________________________________________________

____________________________________________________________________________
REPUBLIKA HRVATSKA MINISTARSTVO FINANCIlA
CARINSKA UPRAVA REPUBLIKE HRVATSKE
SLUŽBENA ISKAZNICA

                                        ________________________________________
                                        JMBG

                                        Ime

                                        Prezime

                                        Datum izdavanja         Rok važenja

C3 506962                               ________________________________________

____________________________________________________________________________

```

Pravilnik, NN 21/1992-482
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)